**PÁLYÁZATI FELHÍVÁS**

A *Magyar Jogász Egylet (MJE)* – a hazai jogi karok együttműködésével – pályázatot hirdet graduális joghallgatók, valamint jogász szakon végzett, ösztöndíjas doktoranduszhallgatók részére kiemelkedő tudományos tevékenységük támogatása érdekében.

Az MJE Ösztöndíjprogram kiemelt célja az innovatív tevékenységek hallgatók körében történő népszerűsítése. Ez az alkotótevékenység hozzásegítheti a hallgatókat ahhoz, hogy reagálni tudjanak a változó világ kihívásaira. Alkalmasak ugyanis olyan, újító jellegű ötletek kidolgozására, amelyek választ adhatnak a jogdogmatika-, illetve a jogintézmények által le nem fedett területek problémáira, valamint hozzájárulhatnak a jogrendszer működésének, elveinek megújításához, hatékonyságának növeléséhez.

**Támogatható tevékenység**

**Tanulmány írásának támogatása**

A pályázó hallgató tervet (továbbiakban: *Kutatási terv*) készít egy **minimum 30.000 leütés terjedelmű, tudományos igényű, magyar nyelvű tanulmány** elkészítésére.

A *Kutatási terv* az alábbiakat tartalmazza:

* A választott **téma**;
* A választás **indokolása;**
* A témához kapcsolódó fontosabb **szakirodalom** megjelölése;
* **Terjedem**: legalább 8.000, legfeljebb 12.000 leütés, szóközökkel együtt

**A pályázaton nyertes hallgató feladata** a Kutatási terv szerinti tanulmány elkészítése, a megjelölt határidőn belül.

A publikáció közlésére a PPKE Jog- és Államtudományi Kar biztosít lehetőséget.

Az elkészült tanulmány leadásának határideje: 2022. március 16.

**Pályázati feltételek**

Graduális joghallgatók, valamint jogász szakon végzett, ösztöndíjas doktorandusz hallgatók nyújthatnak be pályázatot.

**A pályázat benyújtása**

Pályázatot benyújtani **2021. november 15. éjfélig** lehet a jakab.katalin@jak.ppke.hu email címen a **Kutatási terv** megküldésével.

**IV.**

**Ösztöndíj**

Rendelkezésre álló keretösszeg tanulmány írásának támogatására: **bruttó** **500.000 (ötszázezer) Ft**, melyből

* Bruttó 200.000 Ft (bruttó 100.000 Ft /fő) áll a graduális joghallgatók rendelkezésére
* Bruttó 300.000 Ft (bruttó 150.000 Ft/fő) áll a jogász szakon végzett, ösztöndíjas doktoranduszhallgatók rendelkezésére

**V.**

**A pályázatok elbírálása**

A pályázatok elbírálása legkésőbb **2021. november 30.** napjáig történik.

A pályázatokat egy háromtagú bizottság (továbbiakban: **Bíráló** **Bizottság**) bírálja el.

Az MJE ösztöndíjak kifizetése legkésőbb **2021. december 23.** napjáig történik.

Az elkészült tanulmány leadásának határideje: **2022. március 16.**